NOK มีปัญหาอีกแล้ว! ยางล้อหลังของเครื่องบินแตก
NOK มีปัญหาอีกแล้ว! ยางล้อหลังของเครื่องบินแตกขณะจอดรอรับผู้โดยสารขึ้นเครื่อง ส่งผลให้ผู้โดยสารที่จะเดินไปกับกับสายการบินนกแอร์เที่ยวบินที่ DD 9313 ออกจาก จ.อุบลราชธานี เวลา 09.00 น. ถึงกรุงเทพฯ เวลา 10.05 น. ต้องไปกับสายการบินอื่นที่มีที่นั่งว่างเหลือ 
3 ธ.ค. 2558

ผู้สื่อข่าวรายงานว่า ในวันนี้ (3 ธ.ค.) บริษัท สายการบินนกแอร์ จำกัด (มหาชน) หรือ NOK ผู้ให้บริการสายการบินนกแอร์ ในเที่ยวบินที่ DD 9313 ออกจากจ.อุบลราชธานี เวลา 09.00 น. ถึงกรุงเทพฯ เวลา 10.05 น. ไม่สามารถทำการบินได้ตามปกติ เนื่องจากเกิดปัญหายางล้อหลังด้านขวาแตก 1 ล้อ
โดยนักบินได้นำเครื่องเข้าจอดในหลุมจอด เพื่อรอการเปลี่ยนยางอะไหล่ที่กำลังส่งมาจากกรุงเทพฯ ในเที่ยวบินถัดไป ส่งผลให้เที่ยวบินดังกล่าว ซึ่งมีผู้โดยสารจะร่วมเดินทางจำนวนประมาณ 140 คน ต้องเปลี่ยนเที่ยวบินให้ผู้โดยสารไปกับสายการบินอื่นที่ยังมีที่นั่งเหลือ และจะกลับมาทำการบินเป็นปกติอีกครั้งในเวลาประมาณ 14.00 น. วันเดียวกันนี้
อย่างไรก็ตาม อุบัติเหตุยางแตกครั้งนี้ ไม่มีใครไม่ได้รับอันตราย เนื่องจากยังไม่ได้ทำการบิน